
Mésde 200:000 persones utilitzen a diari els transports públics de l'Àrea Metropolitana de Barcelona sense pagar. Això suposa entre un 4 i un 7%del total dels viatgers* havent auçpnentat exponencialment respecte l'anterior estudi que situava la xifra en un 0,8% 


Okupació i centres socials 


La lluita dels presos de Salònica acaba en victòria 


Una antiga masia i una nau industrial com a nous projectes col·lectius 

S'okupen dos espais abandonats a Esplugues i Santa Coloma 


Santa Coloma de Gramanet.- Dos nous pro¬ 
jectes col·lectius han sorgit durant aquesta 
setmana als dos extrems de l'Àrea Metro¬ 
politana de Barcelona. A Santa Coloma de 
Gramanet diversos joves han okupat una 
antiga fàbrica abandonada des de fa més de 
15 anys, i a Esplugues de Llobregat, l'antiga 
masia de Cal Suís reivindicada des de fa una 
vintena d'anys per les entitats veïnals com a 
espai social també ha estat okupada. El 
dimecres 26 de novembre varen entrar 
diversos joves colomencs a l'antiga fàbrica 
del carrer de Santa Rosa 23. Era un antic 
magatzem de sabates i fusta. El dimecres a 
la tarda s'hi va presentar una dotació d'a¬ 
gents dels mossos d'esquadra i varen pren¬ 
dre les dades de les persones que acabaven 
d'okupar. El divendres al matí va aparèixer el 
suposat propietari del local 
tot comunicant que havien 
de marxar ja que havia venut 
la fàbrica a una immobiliària 
i que per tant, literalment va 
dir "aqui no echareis raices". 

Tot seguit va amenaçar amb 
venir el dilluns següent amb 
el seu fill i uns paletes per 
tapiar la casa, després va 
marxar entre crits i amen¬ 
aces. El dilluns però no es va 
presentar ningú a la casa i 
per tant els i les okupants 
continuen amb el projecte 
de centre social que a l'actu¬ 
alitat es centra en les feines 
de neteja i rehabilitació dels 
més de 600 m2 de l’edifici, 
que ja han batejat com a 
Fabriketa. Un parell d'espais 
s'habilitaran com a vivenda. 

Contra-lnfos 2/ 121 03 


Okupació d'una reivindicada masia 

«Cal Suís ja és del poble» 

Esplugues/ Baix Llobregat.- "La finca de Cal Suís, al carrer Finestrelles 
36-38 localitzada al barri del mateix nom, ha estat reivindicada 
durant més de 18 anys per l'associació de veïns i veïnes amb la inten¬ 
ció de que es destinés a ús social del barri. Fins al moment els difer¬ 
ents alcaldes havien fet promeses en aquest sentit, però s'excusaven 
en el fet de que es tractava d'una finca privada. Recentment el con¬ 
sistori va expropiar la finca i va decidir, unilateralment, cedir-la a la 
fundació privada de l’Hospital Sant Joan de Déu per instal·lar-hi el 
que anomenen un centre "sociosanitari". D'aquesta manera no 
només traeixen les seves promeses al veïnat, sinó que destinen un 
espai expropiat amb els diners de tots i totes a un ens privat que 
compta amb terrenys propis al cl Sta.Rosa on es podria construir el 
citat centre. Davant de la prepotència de l'ajuntament arriba la des¬ 
obediència: un grup de personesd'Espluguesvàrem entrar a Cal Suís 


el dissabte 29 de novembre pel matí, reivindicant l'ús social de l’es¬ 
pai per a totes aquelles persones, entitats i col·lectius del poble 
interessades. Partint de que l'ajuntament no facilita ni aporta recur¬ 
sos per al desenvolupament d'iniciatives culturals i socials que no se 
supeditin als seus interessos econòmics i polítics, s'ha creat una 
assemblea per a plantejar-nos la gestió de l'espai, la seva finalitat i 
com continuem les mobilitzacions. Hem decidit mantenir l'ocupació 
de la finca i de moment cap "responsable" del govern municipal s'ha 
pronunciat al respecte. Diumenge 30 vam fer acte de presència a 
l’Hospital St. Joan de Déu, mentre el servei de seguretat no sabia 
comfer-s'ho per evitar que el grup heterogeni d'adults, joves, nens i 
nenes repartíssim informació per tot l'edifici i pengéssim algunes 
pancartes. Dimarts 2 de desembre ja hem sabut que l'ajuntament 
governat pel PSC ha presentat denuncia en contra nostre encara que 
cap responsable polític s'hagués personat a la casa. El que si hi ha 
hagut és una presència de policia local i de paisà vigilant-nos. 
Seguirem informant... «Cal Suís Ja és del poble»." 

Els DETINGUTS HAN DE ROMANDRE A GRÈCIA EN ESPERA DE JUDICI 

Llibertat sense fiança per 


als 7 detinguts de Salònica 


Salònica/ Grècia.- La justícia grega va decre¬ 
tar el passar dimecres la llibertat sense 
fiança de les set persones detingudes el pas¬ 
sat mes de juny a la cimera europea de 
Salònica, entre ells els dos espanyols Carlos 
Martín i Fernando Pérez.Tot i això cap d'ells 
podrà abandonar el paisfins el judici que es 
celebrarà cap al mes de gener, per al que 
encara no se saben els càrrecs definitius. 

El jutge ha ordenat també que s'alimenti 
"amb suero o el que sigui” als detinguts, que 
portaven gairebé dos mesos en vaga de fam. 


En ser alliberats estaven extremadament 
dèbils i van haver de quedar-se dos dies a 
l’hospital. Des del mateix dimecres, però, 
han començat a tornar a ingerir progressiva¬ 
ment aliments i sembla que el seu estat de 
salud, que va arribar a estats crítics, tardarà 
aproximadament un mes a recuperar la nor¬ 
malitat. De moment, s'han trasladat a casa 
d'amics a Grècia on esperaran fins que es 
celebri el judici. Molts familiars dels detin¬ 
guts s'han desplaçat fins a Grècia per 
donar'ls-hi suport. Contra-lnfos 2/12/ 03 


Esmorzars tots els dies a les 9 del matí. EL divendres dia 5 Festa 

Les Naus resisteixen 


Tolerància zero a València 


Entrada a la finca de Cal Suís el passat dissabte a la tarda, a Esplugues de Llobregat. 


El viver de la repressió més ferotge 


Cotino posa en marxa el Pla Tolerància Zero 
València .- El dia 25 València va ser escollida com a 
seu de la Copa Amèrica de vela. L'endemà Juan 
Cotino, delegat del govern a València, va anunciar 
la posada en marxa d'un pla de seguretat de tol¬ 
erància 0 a Russafa. Russafa és un barri poblat en 
la seva majoria per persones immigrants. Cotino 
va voler fer patent la filosofia del pla, que és la 
tolerància zero amb la delinqüència i el desig de 
"recuperar el barri". Els primers resultats han estat 
la detenció de 78 persones, 464 identificacions, 6 
propostes de tancament de locals per tràfic d'es¬ 
tupefaents i 5 imputats per consum de drogues. 
Per últim, s'han inspeccionat B2 locals als que 
s'han imposat 211denúncies. 

Imputades dues persones que havien denunciat a 
la Policia al 1998 


València.- Les persones que van denunciar a la 
Policia durant lesjornades de Lluita Social de 1998 
a València, han estat imputades amb una petició 
fiscal de 3 anys de presó i 3.000 euros de multa. Fa 
5 anys, diversos col·lectius de València van real¬ 
itzar una setmana de lluita social amb diferents 
activitats i concentracions. Totes les accions van 
ser marcades per una presència policial forta. Una 
de les darreres manifestacions va ser acordonada 
per policies que insultaven als manifestants i al 
final d'aquesta, vàries persones van ser agredides. 
Set persones van denunciar a les agressions pre¬ 
sentant informes hospitalaris sobre les lesions 
ocasionades. L'any 2000 es va celebrar el judici 
contra els policies i el van guanyar els agredits, 
demostrant que s'havia produït un ús abusiu de la 
força per part de la Policia. Ara, cinc anys després, 


dues persones de les set denunciants, han estat 
acusades d'atemptat i agressió. 

Un detingut i dues cases registrades en relació amb 
accions de solidaritat amb els presos de Salònica 
València - El passat dia 27, un jove va ser detingut 
acusat de col·locació d'adhesius en solidaritat amb 
les persones preses. Posteriorment va ser registra¬ 
da la seva vivenda familiar per part de policies 
encaputxats, provocant una crisi d'ansietat a un 
dels familiars que es trobava a la casa en aquell 
moment. La mateixa nit, la Policia va procedir a 
l'escorcoll de dues cases més. L'endemà, el detingut 
va sortir en llibertat. Els registres s'han convertit en 
una de les dinàmiques més utilitzades per part dels 
cossos policials a la ciutat. Des del desallotjament 
del CSO M alaspulgas s'han produït II registres en 
diferents cases, incloent el de l'Ateneu Llibertari 
del Cabanyal i el del propi M alaspulgas. 

Contra-lnfos Barcelona +València 2/ 121 03 
























Els MOSSOS ACORDONEN DURANT QUATRE HORES EL CARRER JOAN BAGET 

Fereixen a un detingut durant 
el desallotjament d'una vivenda 
okupada a la ciutat de Lleida 


Col·lectius i contrainformació 


Lleida/ El Segrià.- Una vintena de persones 
varen entrar a l’edifici situat al número 15 del 
carrer Joan Baget de Lleida ara fa un parell de 
setmanes. Diverses d'elles varen començar a 
rehabilitar-lo per tal de viure-hi. El temps de 
vida d'aquest espai, però, es va veure troncat 
per la intervenció policial dels mossos 
d'esquadra antiavalots el dilluns lde desem¬ 
bre a primera hora del matí. Una trentena d'a¬ 
gents varen tallar els accessos al carrer Joan 
Baget durant més de quatre hores. Anaven 
fortament armats i equipats amb escuts, 
cascs, porres, piloteres i sprays hirritants. La 
gent que se solidaritzava amb els okupantses 
va anar concentrant davant del cordó poli¬ 
cial. A l'interior de la casa diverses persones 
treient els seus objectes sota la pressió dels 
agents. Un dels joves va ser agredit i ame¬ 
naçat a l'interior de la casa, amb cops i l'e¬ 


fecte d’un spray hirritant a la cara. Els mossos 
se'l van endur detingut amb acusacions de 
resistència i atemptat a l’autoritat, tot seguit 
el van haver de conduir a l'hospital per aten¬ 
dre’l de les lesions. A última hora de la nit 
quedava en llibertat amb càrrecs. 

Denuncia per agressions 
L'endemà al matí es presentava una denun¬ 
cia per agressions en contra dels mossos al 
jutjat d'instrucció número 6 de la capital 
d'El Segrià. A la tarda una concentració de 
prop de 50 persones es va convocar a les 
portesde la casa desallotjada. Desdel movi¬ 
ment okupa lleidatà es pensa continuar 
endavant amb les accions directes d'oku- 
pació, així com reafirmant els projectes que 
actualment estan en marxa, com és el cas 
del centre social Lo Pati de les Moreres. 

Defensa dels espais naturals 


S'aconsegueix aturar les obres 
del vial Cabanes-Marinad'Or 


Jornades de cap de 
setmana al voltant de 
'autonomia a La Lokeria 


Repensar rautoorqanització; repensar un espai polític comú; 

moviments socials enfront la repressió i la integració 

Barcelona.- El passat cap de setmana van tenir lloc al CSO La Lokeria unes 
jornades de debat sota el títol de "Repensar l'autoorganització; repensar 
un espai polític comú; moviments socials enfront la repressió i la inte¬ 
gració" que es van iniciar amb una presentació divendres a la tarda i que es 
van estendre fins la nit de diumenge. Aquestes jornades pretenien convo¬ 
car als col·lectius i persones de Barcelona i comarques que participin de 
l'àmbit de l'autonomia. Al llarg dels tres dies més d'un centenar de per¬ 
sones van participar dels debats, les discussions i les preses de decissions. 
Les jornades es van dividides en tres blocs, els dos primers que pretenien 
el.laborar i aprofundir en valoracions al voltant del cicle de lluites iniciat 
amb el Cine fins ara i de les qüestions repressives. El tercer bloc, que es va 
tractar al llarg de tota la jornada del diumenge, pretenia discutir sobre 
quines són les perspectives de futur per aquest àmbit. 

La gent que va participar d'aquestes jornades així com qui les havien 
organitzat van fer una valoració molt positiva de les mateixes, ja que es 
van poder tractar amb profunditat moltes qüestions que normalment 
queden al calaix, però com sempre passa en aquestes ocasions, hi va haver 
molts debats, discussions o propostes que van quedar per parlar. 

Presos i preses en lluita 


Jornades anticarceràries a Barcelona 

Acció a l'hospital 
de Bellvitge coma 
obertura de les 
jornades anticarceràries 

Barcelona.- "Dillunsdia lde desembre, amb motiu del 
dia internacional de la Sida, i davant el silenci per part 
de les institucions del que suposa aquesta malaltia 
dins les presons, un grup afí amb la lluita anti- 
carcerària va desplegar una pancarta a l'hospital de 
Bellvitge on es llegia: Sida + Presó =Pena de mort. 

Ho van fer per denunciar les condicions sanitàries i la 
manca de medis per evitar el contagi dins les presons. 
Amb aquesta acció s'obren unes jornades de lluita 
anticarcerària que continuaran el proper dia 19 a les 
20h amb una xerrada-sopador i la presentació d'un 
dossier antirepressiu a la Kasa de la Muntanya elabo¬ 
rat per grups anticarceraris. Es continuarà amb una 
concentració el dia 20 a les ll'30h a Martorell (plaça 
de la Vila). També tindrà lloc el dia 31de desembre el 
tradicional acomiadament solidari de Cap d'Any amb 
una concentració a la presó de Wad-Ras a les 12h i a la 
M odel a les 20h. Aquestes jornades acabaran amb un 
concert el dia 5 de gener al CSOA Hamsa. Esperem la 
vostra solidaritat, suport i lluita. Enderroquem les 
presons!" Grups afins a la lluita anticarcelària 2/12/ 03 



Façana de l'Hospital de Bellvitge. 


La Plana Alta/ Castelló.- Els veïns i veines 
de desert de Les Palmes, ecologistes i 
altres col·lectius van aconseguir aturar 
les obres de construcció d'una carretera 
iniciades el passat B d'Octubre, amb 
accions realitzades aquest dilluns i 
dimarts li 2 de desembre. 

Les màquines de la constructora NECSO 
(responsable d'atemptats ecològics a 
Rialp o Itoiz) havien començat a arrassar 
el Desert de Les Palmes, però es van tro¬ 
bar amb la resistència d'unes 30 person¬ 
es. Tres d'aquestes persones es van enca¬ 
denar a la retroexcavadora a la Font de'n 
M iravet i fet que va obligar a parar l'obra. 
Posteriorment un altre grup va aturar un 
camió que estava treballant ja al mig d’un 
dels espais amb més valor ecològic de la 
Plana. L'acció va seguir fins les 18:30 de la 
tarda davant la passivitat de la Guàrdia 
Civil. El dimarts a les 8:00 del matí un 
grup d'unes 20 persones van tornar a atu¬ 


rar les màquines. Aquestes no s'han 
posat en marxa davant l'atenta mirada 
d'una Guardia civil que aquest cop, 
davant l’absència de premsa sí que va 
demanar la documentació als concen¬ 
trats. La protesta va seguir fins a les 1100 
del matí, hora en que els treballadors van 
anunciar que s'emportaven la retroexca- 
vadora al garatge. Els veïns de Miravet, 
col·letius ecologistes, antics membres de 
la coordinadora han convocat també una 
concentració a la plaça de la Pau per 
dijous a les 19:00. L'objectiu és acon¬ 
seguir l'aturada de les obres. 

El desert de Les Palmes és un paratge 
natural protegit per llei on habita la 
gamba de Miravet, una espècie única al 
món. A més el vial afecta a les nombro¬ 
ses vies pecuàries, a la conservació de 
nombroses aus salvatges, hàbitats natu¬ 
rals, etcètera. 

En juliol del 2002 un Jutjat de Castelló va 


concloure que l'obra" conllevarà el 
elemento típico del grave riesgo perjudi¬ 
cial para el medio ambiente, cuya ausen- 
cia actual determina el sobreseimiento 
que se acuerda en esta resolución pero 
que, en aquel caso, originarà la suscepti- 
bilidad de exigir el consecuente 
reproche penal a quienes aparezcan 
entoncescomo responsables". 

Entorn al projecte de construcció 
d'aquest vial hi ha hagut una forta oposi¬ 
ció que argumenta que es tracta d'un 
projecte "desarrollista" que no respecta 
cap criteri de sostenibilitat mediambien- 
tal. A més hi ha darrera una xarxa d'inter¬ 
essos personals de diversos personatges 
molt influents, els "cacics locals", des de 
constructors i promotors immobiliaris a 
l'Alcalde de Vall d’Alba, el President de la 
Diputació o "cacics locals" com Fabra i 
Companys o Jesus Ger (M arina d'O r). 

M és informació ahttp:/ / www.gecen.org 

Encadenant-se a les màquines per impedir l'inici de les obres al paratge de La Plana Alta. 


Okupació i centres socials 


Convocatòria de 
suport pel judici 
de Kan Noqui 

La Salut/ Barcelona.- El dia 10 de desembre 
a les 1130h a jutjats, es celebrarà el judici 
pels 2 encausats en el desallotjament de 
Kan Noqui el passat juliol de 2001 al jutjat 
de lo penal número 7. El propietari va reti¬ 
rar la denuncia quan havia aconseguit 
enderrocar la casa (així té via lliure per 
especular amb el terreny, ben net sense 
haver de gestionar despeses i permisos 
d'enderrocs), però la fiscalia tira endavant el 
judici per usurpació. Recordem que aquesta 
casa estava situada davant mateix de la Kasa 
de la Muntanya i el seu desallotjament va 
ser utilitzat com excusa per tal d’assaltar-la. 
El judici contra les 19 persones detingudes 
en aquell assalt ja ha acabat amb l'absolució 
de totes elles. Contra-lnfos 2/12/ 03 



























Col·lectius i contrainformació 


Lluita contra la Llei d'Estrangeria 


Estudiantil 


Comunicat de "El Vocero Disidente" 


Barcelona.- "Al març de 1999 neix el col·lec¬ 
tiu de contra-informació El Vocero (en aque¬ 
lla època Justícia Social) amb l'objectiu de 
ser un vehicle d'expressió de i per als movi¬ 
ments socials. Durant aquests gairebé 5 anys 
d'existència, hem anat superat múltiples 
obstacles, tant a nivell econòmic com de 
recursos humans. Malgrat tot hem crescut 
en la mesura de les nostres possibilitats 
(passant d’un simple A-3 fotocopiat a una 
revista de 16 pàg. a impremta), desenvolu¬ 
pant un projecte autogestionat i popular 
que s'ha nodrit de l'esforç de tod@s 
vosotr@s. Des de sempre ens ha caracter¬ 
itzat el respecte i la solidaritat amb les 
diferents tradicions de lluita de classes 
sense prejutjar els mètodes ni les ideologies 
d'aquestes. Durant els últims temps, hem 
estat absorts en l'esforç que suposa tirar 
endavant el projecte (redactar, maquetar, 
distribuir, autogestionar...) sense qüestionar- 
nos de manera crítica els objectius i plante¬ 
jaments que en un inici ens van dur a crear 
aquest col·lectiu. D'aquesta manera i davant 
la necessitat d'iniciar un procés de reflexió, 
hem decidit parar temporalment el nos¬ 
tre/ vostre òrgan d'expressió. Durant aquest 
temps pretenem replantejar-nos el projecte 
per a adequar-ho a l'actual conjuntura (tant 
personal com social). Per això, creiem neces¬ 
sari compartir les opinions del que per a 
vosaltres és el Vocero i la funció que als 
vostres ulls hauria de complir. 

Els principals dubtes que se'ns plantegen 
són entorn de la periodicitat de la revista. 
Cada vegada és mes notòria la "caducitat" 


Antimilitarista 


Actes contra 
'exèrcit a Balaguer 

Balaguer/ La Noguera.- Els passat 27 i 28 de 
novembre una trentena de persones es van 
concentrar davant un autocar d’allistament i 
propanganda de l'exèrcit a Balaguer. Els assis¬ 
tents, molt joves, protestaven sota el lema 
"L'exèrcit ni aquí, ni a Lleida, ni a Iraq, ni enl¬ 
loc". L’autobus de l'exèrcit intentava donar 
una imatge positiva i moderna de la institu¬ 
ció, però, potser gràcies a la concentarció, 
sembla que gairebé no es va acostar ningú als 
militars, que van romandre tot el dia asseguts 
sense fer res. Contra-lnfos 2/12/ 03 


d'aquestes, ja que al no poder plantar cara al 
que suposaria una publicació quinzenal, part 
del contingut ja ha estat cobert per altres 
mitjans de comunicació popular. Encara que 
la singularitat del Vocero fa que no es solapi 
totalment amb l'espectre contrainformatiu 
actual, veiem la necessitat de fer un gir de 
90 Q . D'altra banda, la precarietat econòmica 
també ens acuita. Tenim tres concerts 
preparats que esperem solucionin la nostra 
actual crisi econòmica i ens serveixin com 
trampolí per tirar endavant el que de 
moment només esbossos de la nova revista. 
El 6 de març tenim preparat un concert en el 
Centri Civic Els Basses i esperem celebrar 
amb vosaltrees el cinquè aniversari i d'aque¬ 
sta manera presentar-vos el nou Vocero. 

- Preparar l'esborrany de la pàgina web del 
Vocero amb el nou projecte - Animar a la 
penya que col·labori amb propostes (col·lab¬ 
oracions i propostes al correu del Vocero). 

El Vocero Disidente 2/12/ 03 


Invasió d’Iraq: 

la massacre continua 


7927 

CIVILS IRAQUIANS ASSASSINATS DES DEL 20 DE MARÇ 


142 


MILITARS DE IA C0ALICI0 INVASORA MORTS 
DURANT L'OPERACIÓ D'ASSALT DE L'iRAQ 


349 


SOLDATS DE LA COALICIO INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(21durant l'última setmana) 


Carta oberta a l'Ajuntament de 
Barcelona per part dels i les habitants 
de les casernes de Sant Andreu 


Sant Andreu de Palomar/ Barcelona.- La 
situació a les antigues casernes de St Andreu 
empitjora cada dia que passa. Per protestar 
davant aquesta situació unes 80 persones 
entre habitants i veïns del barri es van reunir 
aquest diumenge per realitzar una cacerolada 
al voltant de la tanca que ara envolta les 
casernes. Desde l'assemblea dels habitants de 
les casernes s'ha fet pública una carta oberta a 
l’Ajuntament perque solucionin aquest prob¬ 
lema abans de l'arribada de l'hivern. La reacció 
desde l'Ajuntament no s'ha fet esperar i s'han 
publicat en alguns diaris de la ciutat informa¬ 
cions totalment falses on es carrega durament 
contra les persones que encara hi viuen titl- 
lant-les d'alcohòliques o violentes que real¬ 
itzen tot tipus d'activitats il.licites i afirmant 
que:'aquestes persones mostren una actitud 
hostil envers els nostres serveis socials'. El que 
no comenten es quin tipus d'ajuda o solucions 
els hi ofereixen aquests serveis. A continuació 
us reproduim aquesta carta oberta que els i 
les habitants de les casernes han fet pública i 
aprofitem per convocar-vos a la cacerolada 
que es realitzarà el proper diumenge dia 7 a 
les 19:00h a la Plaça St.Jaume contra la LLei 
d'Extrangeria i en suport als i les habitants de 
les casernes de StAndreu. 

Els i les habitants de les casernes de Sant 
Andreu exposem: Que la situació actual que 
estem vivint és cada cop més precaria degut 
a la pressió a què ens veiem sotmesos/ es des 
de fa ja molts mesos; d'una banda, l’assetja- 
ment policial a tothora i el de les màquines 
excavadores que amenacen les nostres 
vivendes, si no és que les enderroquen direc¬ 
tament mentre som fora treballant o 
arreglant papers. Lescondicionsde vida a les 

quals hem d'enfrontar-nos no passarien cap 
exàmen de drets humans: no tenim aigua, no 
tenim lavabos, no tenim cuines, no tenim 
finestres i encara a alguns ens deixen sense 
sostre. Ara arriba l'hivern, l'aire fred s'escola 
per tot arreu. És per aixó que els habitants de 
les casernes de Sant Andreu demanem a 
l’Ajuntament de Barcelona: 

Un reallotjament digne de tots i totes les 
persones que vivim en aquestes casernes, 
sense excepcions, sense distincions, per 
tothom, durant els mesos d'hivern (de 
desembre a març); pensem que aquesta és 
una tasca que correspon a aquest 
Ajuntament, i pensem també que les forces 
polítiques d'esquerres que el governen no 
poden aclucar els ulls durant més temps 
davant d'aquesta terrible situació. Cal que es 
doni compliment immediat al que disposa la 
Carta dels Drets Humans a la Ciutat, que 
aquesta administració barcelonina va signar. 
Adrecem aquesta carta oberta a l'Ajunta¬ 
ment perquè es pronuncii respecte a les 
nostres demandes, i ho faci públicament i el 
més aviat possible. Atentament, els i les 
habitants de les casernes de Sant Andreu. 

Assemblea habitants casernes de Sant 
Andreu +Contra-lnfos2/12/ 03 


Butlletí setmanal 

tel: 93.442.62.53 

CORREU electrònic: 

«zitzania@sindominio.net» 


Segueix el procés per expedientar 
23 estudiants de la Universitat Autònoma 

Bellaterra/ Vallès Occidental.- Els expedients oberts a 23 estudiants deia UAB han passat del 
procés d'informació al d'investigació i els poden ser aplicades diverses mesures, des de la 
desmatriculació a una amonestació pública o privada. Els fets que s'investiguen van succeir el 
passat 22 de maig quan un grup de membres de les assemblees de facultat van aturar el claus¬ 
tre que s'estava realitzant durant 2 hores, per nostrar el seu rebuig al canvi d'estatuts neces¬ 
sari per a Talicació total de la LOU. Per aquest fet se’ls ha acusat "d’injúries a l'autoritat 
acadèmica" i de dificultar les activitats del claustre. Les assemblees interpreten aquesta 
actuació com un intent de crear una llista negra per tal de posar la por a la comunitat uni¬ 
versitària, sobretot a l’hora de realitzar accions directes. Per denunciar aquests fets han 
organitzat jornada de lluita el dimecres 3 de Setembre en solidaritat amb els expedientats. A 
les 10:30 hi haurà una xerrada a la plaça cínica i a les 12 es farà una manifestació cap al rec¬ 
torat i on s'entregaran les signatures de suport. Expedientats UAB + Contra-lnfos 2/12/ 03 


Lubertat d'Expressió 


El Govern Balear tancarà SOM Ràdio 

Palma/ Ses Illes.- Som Ràdio, l’emissora creada per l'anterior govern balear i compromesa 
amb la llengua i la cultura deixarà d'emetre el proper 31de desembre. El fet que el govern 
popular balear no hagi previst cap partida pressupostària pel 2004 i que el Conseller de 
Cultura retirés el suport a la emissora al·legant davant el Parlament que és una ràrio "il·legal" 
i "il·legalitzable" ha provocat la decisió de tancar l'emissora. Davant això tant els trebal¬ 
ladors de COM Ràdio com organitzacions en defensa de la llengua han anunciat mobilitza¬ 
cions i han demanat suport social pera la ràdio. Al·leguen que tant aquest tancament i com 
la posada en marxa de la nova televisió de Balears suposen el començament d'un nou model 
audiovisual basat en el bilingüisme, en contrast amb el model de compromís amb la llenua 
i cultura balears que representava la Som Ràdio. Contra-lnfos 2/12/ 03 


Anticapitalisme 


Judici per protestar contra els transgènics 

Manresa/ El Bages.- Aquest dimarts van tenir judici per 'faltes contra l'ordre públic' les 10 
persones que van ser denunciades pels mossos d'esquadra el 5 de setembre del 2003 quan 
realitzaven un acte de protesta contra l'ús dels aliments transgènics. L'acte va consistir en 
omplir uns carros de productes transgènics i identificar-los mitjançant adhesius, mentre es 
repartien uns díptics informatius i es va penjar una pancarta a l'establiment. Els responsables 
del supermercat, molests per la informació que es facilitava als consumidors, van avisar als 
mossos, finalment aquests, entre amenaces, van fer fora el grup que protestava, identificant- 
los un per un a la sortida. El judici ha quedat vist per sentència però tant la defensa con la 
fiscalia han demanat l’absolució per falta de proves, així que és més que probable que 
quedin absolts dels càrrecs. Contra-lnfos 2/12/ 03 

Setmana en general amb el cel mol ennuvolat. Els episodis de pluges més intenses es produiran el 
dimecres durant tot el dia i el diumenge a la nit i dilluns durant tot el dia. Pel contrari, la nubolositat es 
trencarà força el divendres a la tarda i el dissabte, amb ambient mig assoleïat. Temperatures estables. 





















































